**ΔΙΑΓΩΝΙΣΜΑ Α΄ ΤΕΤΡΑΜΗΝΟΥ ΣΤΗ ΝΕΟΕΛΛΗΝΙΚΗ ΓΛΩΣΣΑ ΤΗΣ Β΄ ΓΥΜΝΑΣΙΟΥ**

 Η οικογένεια αναμφισβήτητα αποτελεί πρωταρχικό παράγοντα στην ανάπτυξη και στη ζωή ενός ατόμου. ‘Oλες οι σύγχρονες ψυχολογικές θεωρίες προσδίδουν στο οικογενειακό περιβάλλον μία ιδιαίτερη δύναμη και το θεωρούν ως το σπουδαιότερο και καθοριστικό παράγοντα στη διαμόρφωση της προσωπικότητας του παιδιού. Φθάνει να σκεφτούμε ότι το 1/4 της ζωής μας το περνάμε μέσα στην οικογένεια και ότι στα πρώτα μας σημαντικά χρόνια έχουμε σχεδόν αποκλειστική αλληλεπίδραση με αυτήν. Συστηματικές μελέτες τόσο από τους ανθρωπολόγους και κοινωνιολόγους όσο και από τους ψυχολόγους και παιδαγωγούς, έχουν επισημάνει και αποδείξει τον καθοριστικό ρόλο που αυτή διαδραματίζει στη ζωή ενός παιδιού.

**Πώς επιτυγχάνει η οικογένεια τον ρόλο της**

 Ο ρόλος της οικογένειας σε σχέση με το παιδί, τον οποίο έχει αναλάβει και πρέπει να φέρει εις πέρας με επιτυχία χωρίζεται σε τέσσερις τομείς: Πρώτα έρχεται η φροντίδα για την ικανοποίηση των βιολογικών αναγκών (τροφή, δίψα, πείνα) και για τη σωματική ακεραιότητα και υγεία του παιδιού (προφύλαξη από ατυχήματα, τα απαραίτητα [εμβόλια](https://www.care.gr/search/?q=%CE%B5%CE%BC%CE%B2%CF%8C%CE%BB%CE%B9%CE%B1) και η επαρκής ιατρική φροντίδα όταν το παιδί είναι άρρωστο).Έπειτα ακολουθεί η φροντίδα εκ μέρους της οικογένειας για τη σωστή κοινωνικοποίηση του παιδιού. Αλλά και **η εκμάθηση των κοινωνικών κανόνων και μορφών συμπεριφοράς που θα το βοηθήσουν να γίνει ένα χρήσιμο άτομο για τον εαυτό του και την κοινωνία είναι , επίσης, ένα μέλημα της οικογένειας**. Η φροντίδα για την οικοδόμηση μίας υγιούς προσωπικότητας είναι ένας ακόμα τομέας όπου η οικογένεια πρέπει να προσφέρει τα μέγιστα. Η συναισθηματική ισορροπία και η διατήρησή της, αλλά και η ψυχική ηρεμία συνθέτουν την εικόνα ενός ψυχικά υγιούς παιδιού. Η ανάπτυξη των γνωστικών ικανοτήτων του παιδιού και η αξιοποίηση των νοητικών του ικανοτήτων είναι ακόμη μία υποχρέωση της οικογένειας. Πρέπει, λοιπόν , να προσφέρεται στο παιδί ένα κατάλληλο περιβάλλον, ώστε η μάθηση και οι ευκαιρίες για γνώση να είναι εξασφαλισμένες.

ΕΡΩΤΗΣΕΙΣ

Α. **Γιατί** θεωρείται πως η **οικογένεια** αποτελεί **καθοριστικό παράγοντα** στην **ανάπτυξη του παιδιού**; 8 ΜΟΝ.

Β. Με ποιο **τρόπο αναπτύσσεται** η **δεύτερη** παράγραφος; Να **δικαιολογηθεί** η απάντησή σας. 4 ΜΟΝ.

Γ. Στις **υπογραμμισμένες λέξεις** να εντοπίσεις **τα αχώριστα μόρια** και στη συνέχεια αφού χρησιμοποιήσεις **το καθένα απ΄ αυτά ως α΄ συνθετικό** να σχηματίσεις **από μία σύνθετη λέξη**. 4 ΜΟΝ.

Δ. « Η εκμάθηση των κοινωνικών κανόνων και μορφών συμπεριφοράς που θα βοηθήσουν το παιδί να γίνει ένα χρήσιμο άτομο για τον εαυτό του και την κοινωνία είναι , επίσης, ένα μέλημα της οικογένειας»: **Να αναπτύξεις την πρόταση αυτή σε μια** **παράγραφο 8-10 σειρών με παραδείγματα**. 6 ΜΟΝ.

 **ΚΑΛΗ ΕΠΙΤΥΧΙΑ!!!**